Il-vapur GonziPN laqat iceberg ieħor - l-elezzjoni tal-Kunsilli Lokali tal-10 ta' Marzu! Dawn jiżdiedu mar-referendum tad-divorzju, Franco Debono eċċ "Se mmexxi Gvern b'enerġija li jdawwar l-isfidi f'opportunitajiet ... irridu nkunu gvern viċin in-nies il-ħin kollu ... irridu nkunu Gvern tal-Maltin u l-Għawdxin kollha ... jien il-Prim Ministru tagħkom ilkoll. Hekk stqarr il-Prim Ministru Lawrence Gonzi f'diskors mimli enerġija u fiduċja quddiem l-eluf li nġabru Fuq il-Fosos għall-Mass Meeting tar-Rebħa organizzat mill-Partit Nazzjonalista wara r-riżultat fl-elezzjoni ġenerali. Viżibilment sodisfatt u mimli kuraġġ għall-ġejjieni, l-Prim Ministru qal li issa rridu naħdmu bħala pajjiż wieħed biex il-poplu jkompli jimxi 'l quddiem. Irridu naħdmu flimkien ... ma' l-Oppożizzjoni ... iżda ukoll qrib il-korpi kostitwiti u l-unions. Wara din l-elezzjoni, sostna Lawrence Gonzi, rridu nisimgħu l-messaġġ li bagħat l-elettorat u nibqgħu nħarsu b'fiduċja lejn il-ġejjieni." – maltarightnow.com – 12 ta' Marzu 2008 "Fl-għeluq tal-Kunsill Ġenerali tal-PN li kien jinkludi l-elezzjoni għal ħatra ta' Kap tal-PN, liema elezzjoni wriet vot qawwi favur Lawrence Gonzi, l-Prim Ministru u Kap tal-PN Lawrence Gonzi ddeskriva dan ir-riżultat bħala wieħed pożittiv u li jikkonferma kemm il-Partit Nazzjonalista hu partit li jgħix għan-nies, jaħdem man-nies u għall-familji Maltin u Għawdxin." – maltarightnow – 26 ta' Frar 2012 Lawrence Gonzi dejjem jgħid li jrid jisma' lin-nies u li jrid ikun qrib il-poplu. Qal hekk wara li rebaħ l-elezzjoni ġenerali tal-2008 u reġa' rrepeta l-istess ħaġa fl-aħħar ġimgħat, qisu ma ġara xejn f'dawn l-aħħar 4 snin, qisu ma kiex fil-gvern. Issa drajnieh dal-ħafna paroli li "rridu nisimgħu lin-nies" u ċ-ċansijiet huma li lanqas il-manjieri edukati ta' Simon Busuttil m'humiex se jwasslu 'l bogħod. Fadal sena għall-elezzjoni ġenerali. Ħa naraw kemm se jkunu qrib in-nies, speċjalment dawk Nazzjonaliti biex iroxxu l-favuri, postijiet tax-xogħol, promozzjonijiet, permessi u affarijiet bħal dawn forsi t-Titanic ma jkomplix jegħreq!
Gonzi ttarrax miskin ... daqs kemm ilu jisma'!